armvectores/hy_wikipedia_2023 huggingface dataset:
(4874) Բուրկ

(4874) Բուրկ (անգլ.՝ Burke), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 12-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,602607 ա. մ., առավելագույնը մոտենում է 2,2837 ա. մ. հեռավորության վրա և հեռանում 2,9215 ա. մ.։ Արեգակի շուրջ մեկ ամբողջական պտույտ է կատարում 1533,6 երկրային օրվա ընթացքում, իր ուղեծրով շարժվելով միջինում 0,234742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4874) Բուրկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վեկտորային դիագրամ

Վեկտորային դիագրամ, պարբերաբար փոփոխվող մեծությունների արժեքների և այդ մեծությունների միջև եղած առնչությունների գրաֆիկական պատկերումը ուղղորդված հատվածների՝ վեկտորների օգնությամբ։ Վեկտորային դիագրամը լայնորեն կիրառվում է էլեկտրատեխնիկայում, ձայնագիտության մեջ, օպտիկայում։ Միևնույն պարբերության պարզ ներդաշնակ ֆունկցիաները, գրաֆիկորեն կարող են ներկայացվել հաստատուն անկյունային արագությամբ պտտվող վեկտորների՝ օրդինատների առանցքի վրա ունեցած պրոյեկցիաներով։ Վեկտորների երկարությունները համապատասխանում են տատանումների ամպլիտուդներին։ Երկու և ավելի տատանումների գումարը կամ տարբերությունը վեկտորային դիագրամի վրա պատկերվում են որպես բաղադրիչ տատանումների վեկտորների երկրաչափական գումար կամ տարբերություն, որոնք ստացվում են զուգահեռագծի կանոնով, իսկ որոնվող մեծության ակնթարթային արժեքը որոշվում է օրդինատների առանցքի վրա գումար վեկտորի պրոյեկցիայով։
Վիտալի Սեմակին

Վիտալի Յուրևիչ Սեմակին (ռուս.՝ Виталий Юрьевич Семакин, օգոստոսի 10, 1976(1976-08-10), Շախտի, Ռոստովի մարզ, ՌԽՖՍՀ, ԽՍՀՄ), ռուսական ֆուտբոլիստ, կիսապաշտպան, մարզիչ։


== Կենսագրություն ==
Դոնի Ռոստովի օլիմպիական ռեզերվի ուսումնարանի սան է։ 1992-2010 թվականներին պրոֆեսինոալ կարիերան անցկացրել է Ռուսաստանի ստորին դիվիզիոնների «Ռոստսելմաշ»-Ե (1992), Շախտիի «Շախտյոր» (1992-1995, 1998), Դոնի Ռոստոնի ՍԿԱ (1996-1997, 2002), «Խիմկի» (1999-2001), «Տյումեն» (2001), Չիտայի «Լոկոմոտիվ» / «Չիտա» (2003-2006), «Զվեզդա» (2006-2007), «Բատայսկ-2007» (2008), ՄԻՏՕՍ (2010) ակումբներում։ Ռոստովի մարզի առաջնությունում խաղացել է Սուլինի «Դոնգազդոբիչ» (2009, 2012), Պեսչանոկոպսկոեի «Չայկա» (2013-2014) ֆուտբոլային ակումբներում։
Դարձել է երկրորդ դիվիզիոնի «Կենտրոն» (2000) և «Արևելք» տարածաշրջանների հաղթող, ՊՖԼ Գավաթի դափնեկիր (2006)։
2013 թվականից մինչև 2016 թվականի փետրվար և 2018 թվականի ապրիլից եղել է «Չայկա» ակումբների գլխավոր մարզիչը։ Նրա ղեկավարության ներքո ակումբը 2019 թվականին անցել է ՖԱԼ առաջնություն, որը նշանակությամբ երկրորդ դիվիզիոնն է Ռուսաստանի պրոֆեսիոնալ ֆուտբոլում։ 2018/19 մրցաշրջանի արդյունքներով ճանաչվել է ՖԱԼ առաջնության «Հարավ» խմբի լավագույն մարզիչ։


== Ծանոթագրություններ ==
Մյաո (այլ կիրառումներ)

Մյաո անունը կամ տերմինը կարող է վերաբերել հետևյալ հոդվածներին․

Մյաո - գյուղ Էստոնիայի Կադռինա շրջանի կազմում։
Մյաո - գյուղ Էստոնիայի Պաիդե շրջանի կազմում։
Թևեր (ֆիլմ)

«Թևեր» (անգլ.՝ Wings), 1927 թվականին նկարահանված համր ֆիլմ։
Հայտնի է նրանով, որ Օսկարի առաջին մրցանակաբաշխության հաղթողն է Օսկար լավագույն ֆիլմի համար անվակարգում։


== Սյուժե ==
Ֆիլմը պատմում է Առաջին համաշխարհային պատերազմի մասնակից երկու ամերիկացի ընկերներ օդաչուների մասին, ովքեր սիրահարվում են միևնույն աղջկան, որից հետո նրանց ընկերությունը դրվում է հարցականի տակ ...


== Դերերում ==
Կլարա Բոու - Մերի Փրեսթոն
Չառլզ Ռոջերս - Ջեք Փաուել
Ջոբինա Ռոլսթոն - Սիլվիա Լյուիս
Ռիչարդ Առլեն - Դևիդ Արմսթրոնգ
Էլ Բրենդել - Հերման Սվիմպ
Ռիչարդ Թաքեր - հրամանատար
Գերի Կուպեր - Կադետ Ուայթ
Ռոսկո Կառնս - լեյտենանտ Քեմերոն


== Մրցանակներ ==
Ստացել է ընդհանուր թվով 5 կինոմրցանակ, այդ թվում՝ 2 Օսկար.

Օսկար լավագույն ֆիլմի համար
Լավագույն հատուկ էֆեկտների համար - Ռոյ ՊոմերոյԸնդգրկվել է Ամերիկյան ֆիլմերի ազգային ռեեստրում։


== Արտաքին հղումներ ==
Wings(անգլ.) ֆիլմը Internet Movie Database կայքում
http://tcmdb.com/title/title.jsp?stid=504086(չաշխատող հղում)
«Wings»(անգլ.) ֆիլմը allmovie կայքում:
ֆիլմը rottentomatoes.com կայքում (անգլ.)
Լենսինգ (Միչիգան)

Լենսինգը (անգլ.՝ Lansing [ˈlænsɪŋ]), քաղաք է ԱՄՆ-ի հյուսիսարևելյան մասում, Միչիգան նահանգում։ Լենսինգը Միչիգանի նահանգակենտրոնն է։ Տարածքը 91,3 կմ² է, իսկ բնակչությունը՝ 119 128 մարդ (2000 թ-ի տվյալներով)։ Լենսինգում է գտնվում Միչիգանի համալսարանը։ Լենսինգում են ծնվել Մեջիք Ջոնսոնը, Սթիվեն Սիգալը, Սթիվի Ուանդերը, Լարրի Փեյջը, Բերթ Ռեյնոլդսը։


== Կլիմա ==


== Քույր քաղաքներ ==
 Սանկտ Պետերբուրգ, Ռուսաստան
 Սալտիլո, Մեքսիկա
 Գվադալախարա, Մեքսիկա


== Ծանոթագրություններ ==
(5308) Հատչինսոն

(5308) Հատչինսոն (անգլ.՝ Hutchison), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,659407 ա. մ., առավելագույնը մոտենում է 2,1143 ա. մ. հեռավորության վրա և հեռանում 3,2045 ա. մ.։ Արեգակի շուրջ մեկ ամբողջական պտույտ է կատարում 1584,07 երկրային օրվա ընթացքում, իր ուղեծրով շարժվելով միջինում 0,227262 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5308) Հատչինսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ինֆրաձայն

Ինֆրաձայն (լատ.՝ infra — ավելի ցածր, տակ և ձայն), լսելի հաճախականությունների տիրույթից ցածր հաճախականություն ունեցող, ձայնայինին նման առաձգական տատանումներ։ Ինֆրաձայնային տիրույթի վերին սահման են ընդունում 16—25հց հաճախականությունը, իսկ ներքին սահմանն անորոշ է։ Մեծ ամպլիտուդների դեպքում ինֆրաձայնը ճնշման կամ ցավի զգացում է առաջացնում ականջում։ Ինֆրաձայնային ալիքներ են պարունակում մթնոլորտի, անտառի և ծովի աղմուկը, դրանց աղբյուրը մթնոլորտի տուրբուլենտությունն է և քամին (օրինակ, այսպես կոչված, «ծովի ձայնը»)։ Ինֆրաձայնային տատանումների աղբյուր են նաև ամպրոպային պարպումները (որոտ), պայթյուններն ու հրանոթային կրակոցները։ Երկրակեղևում ինֆրաձայնային հաճախականության վիբրացիա և ցնցումներ են առաջանում ամենաբազմազան աղբյուրներից, այդ թվում պայթյուններից, փլուզումներից և տրանսպորտային գրգռիչներից։ Ինֆրաձայնի համար բնորոշ է թույլ կլանումը տարբեր միջավայրերում, որի հետևանքով ինֆրաձայնային ալիքները օդում, ջրում և երկրակեղևում կարող են տարածվել մեծ հեռավորությունների վրա։ Այդ երևույթը գործնականում կիրառվում է հուժկու պայթյունների տեղը կամ գործող հրանոթի դիրքը որոշելու համար։ Ինֆրաձայնային ալիքների շնորհիվ հնարավոր է կանխագուշակել ցունամի տարերային աղետը։ Պայթյունների՝ մեծ թվով ինֆրաձայնային հաճախականություններ պարունակող ձայները կիրառվում են մթնոլորտի վերին շերտերի, ջրային միջավայրի հատկությունների հետազոտման համար։ Ինֆրաձայն ընդունում և չափում են հատուկ միկրոֆոններով, հիդրոֆոններով, գեոֆոններով կամ վիբրոմետրերով։
Ֆոս սյուր Մեր

Ֆոս սյուր Մեր (ֆր.՝ Fos-sur-Mer), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում:
Բնակչությունը 2008 թվականի դրությամբ կազմում է 15448 մարդ, բնակչության խտությունը` 167.35 մարդ/կմ²: Բնակավայրը զբաղեցնում է 92.31 կմ² տարածք:


== Աշխարհագրություն ==
Գտնվում է Փարիզ քաղաքից 640 կմ հարավ, Մարսել քաղաքից` 38 կմ հյուսիս-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 10329 աշխատունակ (15-64 տարեկան)  բնակիչ, որոնցից ակտիվ էին 7414-ը, իսկ ոչ ակտիվները` 2915: Ակտիվության ցուցանիշը կազմում է 71,8 %: 7414 աշխատունակ մարդկանցից աշխատել է 6457 անձ (3542 տղամարդ և 2915 կին): Գործազուրկ են եղել 957 անձ (370 տղամարդ և 587 կին): 2915 անաշխատունակներից 982-ը եղել են աշակերտներ կամ ուսանողներ, 856-ը` թոշակառուներ, իսկ 1077-ը չեն աշխատել տարբեր պատճառներով:


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էպտակոմի

Էպտակոմի (հուն․՝ Επτακώμη, թուրքերեն՝ Yedikonuk), գյուղ Կիպրոսի Հանրապետության Ֆամագուստայի շրջանի Կարպասյան թերակղզում։ Գյուղը դե ֆակտո գտնվում է Հյուսիսային Կիպրոսի Թուրքական Հանրապետություն կոչվող պետության վերահսկողության ներքո։ Ըստ 2011 թվականի տվյալների գյուղի բնակչությունը կազմել է 860 մարդ, մեծամասնությունը թուրք կիպրացիներ են։


== Ժողովրդագրություն ==


== Ծանոթագրություններ ==
Պալեն-Բերտեկ

Պալեն-Բերտեկ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 65 կմ հարավ-արևմուտք, Սերչեմի և Շողանի կիրճերի միջև։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դրեյ լես Ամյեն

Դրեյ լես Ամյեն (ֆր.՝  Dreuil-lès-Amiens), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 1307 մարդ, բնակչության խտությունը` 411.01 մարդ/կմ²։ Բնակավայրը զբաղեցնում է 3.18 կմ² տարածք։


== Աշխարհագրություն ==
Գտնվում է Փարիզ քաղաքից 120 կմ հյուսիս, Ամյեն քաղաքից 6 կմ արևմուտք։


== Բնակչություն ==


== Տնտեսություն ==
2010 թվականին ուներ 809 աշխատունակ (15-64 տարեկան)  բնակիչ, որոնցից ակտիվ էին 540-ը, իսկ ոչ ակտիվները` 269։ Ակտիվության ցուցանիշը կազմում է 66,7 %։ 540 աշխատունակ մարդկանցից աշխատել է 483 անձ (241 տղամարդ և 242 կին)։ Գործազուրկ են եղել 57 անձ (37 տղամարդ և 20 կին)։ 269 անաշխատունակներից 59-ը եղել են աշակերտներ կամ ուսանողներ, 153-ը` թոշակառուներ, իսկ 57-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փասկո շրջան (Ֆլորիդա)

Փասկո շրջան (անգլ.՝ Pasco County), ԱՄՆ Ֆլորիդա նահանգի 67 վարչական միավորներից մեկը։ Ընդհանուր տարածությունը 1.930 կմ² է, բնակչությունը՝ 464.697 մարդ (2010 թ. տվյալներով)։ Շրջկենտրոնն է Դեյդ Սիթի բնակավայրը։ Կազմավորվել է 1887 թ.։
Էրմենի

էրմենի, գյուղ Արևմտյան Հայաստանում, Էրզրումի վիլայեթի Երզնկայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սեն Ֆուսիան

Սեն Ֆուսիան (ֆր.՝ Saint-Fuscien), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 911 մարդ, բնակչության խտությունը` 91.83 մարդ/կմ²։ Բնակավայրը զբաղեցնում է 9.92 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 7 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 616 աշխատունակ (15-64 տարեկան)  բնակիչ, որոնցից ակտիվ էին 425-ը, իսկ ոչ ակտիվները` 191։ Ակտիվության ցուցանիշը կազմում է 69,0 %։ 425 աշխատունակ մարդկանցից աշխատել է 404 անձ (214 տղամարդ և 190 կին)։ Գործազուրկ են եղել 21 անձ (12 տղամարդ և 9 կին)։ 191 անաշխատունակներից 72-ը եղել են աշակերտներ կամ ուսանողներ, 89-ը` թոշակառուներ, իսկ 30-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միխայլովկա (գյուղ, Մորդովսկի շրջան)

Անվան այլ կիրառումների համար տե՛ս՝ ՄիխայլովկաՄիխայլովկա (ռուս.՝ Михайловка), գյուղ Ռուսաստանի Տամբովի մարզի Մորդովսկի շրջանի կազմում։
Բնակչությունը վերջին գրանցված տվյալներով կազմում էր 333 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5544) Կազակով

(5544) Կազակով (անգլ.՝ Kazakov), աստերոիդ աստերոիդների հիմնական գոտում։ Հայտնաբերվել է 1978 թվականի հոկտեմբերի 2-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 2,688789 ա. մ., առավելագույնը մոտենում է 2,4075 ա. մ. հեռավորության վրա և հեռանում 2,9701 ա. մ.։ Արեգակի շուրջ մեկ ամբողջական պտույտ է կատարում 1610,4 երկրային օրվա ընթացքում, իր ուղեծրով շարժվելով միջինում 0,223547 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5544) Կազակով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3223) Ֆորսիուս

(3223) Ֆորսիուս (անգլ.՝ Forsius), աստերոիդ աստերոիդների հիմնական գոտում։ Հայտնաբերվել է 1942 թվականի սեպտեմբերի 7-ին Իրյո Վյայսյալյայի կողմից Տուրկուում։
Միջին հեռավորությունը Արեգակից կազմում է 2,607365 ա. մ., առավելագույնը մոտենում է 2,2349 ա. մ. հեռավորության վրա և հեռանում 2,9799 ա. մ.։ Արեգակի շուրջ մեկ ամբողջական պտույտ է կատարում 1537,8 երկրային օրվա ընթացքում, իր ուղեծրով շարժվելով միջինում 0,2341 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,06° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3223) Ֆորսիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աղտաղտ (գետակ)

Անվան այլ կիրառումների համար տե՛ս՝ Աղտաղտ (այլ կիրառումներ)Աղտաղտ, գետակ Թուրքիայի Էրզրումի նահանգում, Կարասու գետի աջակողմյան օժանդակ վերին հոսանքի շրջանում։ Հոսում է Էրզրումի սարահարթով։


== Ծանոթագրություններ ==
Բուլատնիկովո (գյուղ, Մուրոմսկի շրջան)

Անվան այլ կիրառումների համար տե՛ս՝ ԲուլատնիկովոԲուլատնիկովո (ռուս.՝ Булатниково), գյուղ Ռուսաստանի Վլադիմիրի մարզի Մուրոմսկի շրջանի կազմում։
Բնակչությունը 2010 թվականին գրանցված տվյալներով կազմում էր 705 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ձոնե

Ձոնե (իտալերեն՝  Zone), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 1145 մարդ, խտությունը՝ 60 մարդ/կմ²։ Զբաղեցնում է 19 կմ² տարածք։ Փոստային ինդեքս՝ 25050։ Հեռախոսային կոդ՝ 030։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 030 9870913
Էլեկտրոնային հասցեն՝ segreteria@comune.zone.bs.it
Պաշտոնական կայք՝ http://www.comune.zone.bs.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բորիթ

Բորիթ (վրաց.՝ ბორითი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 480 մետր բարձրության վրա՝ Ձիրուլա գետի աջ ափին։ Շրջկենտրոն Խարագաուլից հեռու է 28 կմ։


== Անվանում ==
Գյուղի անվանումը կապված է մի լեգենդի հետ։ Դրա համաձայն այս տարածքում եղել են բազմաթիվ անտառներ, որտեղ ապրել են անտառային արծվի նման թռչուններ՝ բորա։ Դրանք ժամանակի ընթացքում անհետացել են անտառների հատման պատճառով։
Գյուղում գտնվում է Սուրբ Գիորգի եկեղեցին, որը վերագրվում է զարգացած միջնադարին (9-10-րդ դարեր)։ Եկեղեցին ունի որմնանկարներ, զանգը կշռում էր 40 կգ, որի ձայնը լսելի էր հարևան գյուղերում։ 1940-ական թվականներին խորհրդային իշխանությունների կողմից կառույցը ենթարկվել է ավերածությունների, նրա մի մասում կառուցվել է հիվանդանոց։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմում է 557 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ռադներ Մուրատով

Ռադներ Զինյատովիչ Մուրատով (թաթ.՝ Раднэр Зиннәт улы Моратов,  հոկտեմբերի 21, 1928(1928-10-21), Լենինգրադ, ՌԽՖՍՀ, ԽՍՀՄ - դեկտեմբերի 10, 2004(2004-12-10), Մոսկվա, Ռուսաստան), կինոյի և թատրոնի ԽՍՀՄ դերասան։ ԽՍՀՄ վաստակավոր դերասան(1986)։


== Կենսագրություն ==
Ռադներ Մուրատովը ծնվել է 1928 թվականի հոկտեմբերի 21-ին  Լենինգրադի թաթարական ընտանիքներից մեկում։ Նրա՝ խորհրդային Раднэр անունը գալիս է «радуйся новой эре» (ուրախացիր նոր դարաշրջանից) հապավումից։ Հարազատները, մտերիմներն ու ընկերները նրան Ռադիկ էին անվանում։ Հայրը՝ Զինատ Մուրատովը, Լենինգրադի պոլիտեխնիկ ինստիտուտի ուսանող էր, ով դարձավ  Թաթար շրջանային հանձնաժողովի քարտուղար։
1946 թվականին ավարտել է Կազանի հատուկ դպրոցը։
1951 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։
1951-1988 թվականներին աշխատել է որպես Կինոյի պետական ​​թատրոնի դերասան։
Հայտնի է «Մաքսիմ Պերեպելիցա», «Մենամարտ», «Ոսկե հորթ», «12 աթոռ», «Աֆոնյա» և մի շարք այլ ֆիլմերից։ Ռադներ Մուրատովի ամենահաջողված դերերից է Վասիլի Ալիբաբայեվիչը՝  «Հաջողության ջենթլմեններ» ֆիլմից։
Ռադների կրտսեր եղբայրը՝ Լիր Մուրատովը (1932—2018) Ռուսաստանի դաշնության վաստակավոր մարզիչ, շախմատի միջազգային արբիտր։ Ռադները երիտասարդ տարիքում լուրջ հետաքրքրված էր շախմատով և դարձավ վարպետի թեկնածու։ Մասնակցել է  գրոսմայստեր Յուրի Ավերբախի հեռուստատեսային շախմատային  ուսուցողական հաղորդաշարում՝ Մուրադ Ֆերզիև անվան տակ։
1986 թվականին Մուրատովին տրվեց ԽՍՀՄ վաստակավոր արտիստի կոչում։


=== Անձնական կյանք ===
Կինեմատոգրաֆիայի համառուսաստանյան պետական ​​ինստիտուտն ավարտելուց հետո քաղաքացիական ամուսնությամբ ապրել է Իզոլդա Իզվիցկայայի հետ։ Հետագայում կինեմատոգրաֆիայի ծագող աստղը հրապուրվեց Էդուարդ Բրեդունովով և բաժանվեց Մուրատովից։ Մուրատովը ծանոթացավ և ապա պաշտոնականացրեց հարաբերությունները կինոթատրոնի դերասանուհի Ելենա Դովլաթբեկովայի հետ։ Ամուսինների մոտ ծնվեց առաջնեկը՝ Լեոնիդը (27 սեպտեմբեր 1956 թ․), ով շարունակեց դերասանական մասնագիտությունը։ Նրանց ամուսնական կյանքը երկար չտևեց։ Մի քանի տարի հետո Ելենան ու Ռադները բաժանվեցին։
Ռադներ Մուրատովը տարվեց ձիասպորտով, որը պատճառ հանդիսացավ նրանց բաժանման։ Ամբողջ ազատ ժամանակն անց էր կացնում Բեգովո փողոցի ձիարշավարանում։ Նյութական արժեքներից հետաքրքրվում էր միայն գրքերով։


=== Կյանքի վերջին տարիներ ===
Կյանքի վերջին տարիները դերասանն անցկացրեց աղքատության մեջ։ Սեփական տանը քնում էր գետնին՝ թերթերի վրա պառկած։ Տառապում էր Ալցհայմերի հիվանդությամբ։ Գրեթե չէր նկարահանվում ֆիլմերում, չնայած հանդիպումներ էր ունենում հանդիսատեսի հետ։ Նա հետզհետե սկսեց մոռանալ  անուններ, թվականներ, նույնիսկ հասարակ բառեր և կորցրեց կողմնորոշվելու ունակութունը։ Որդու խոսքերով նա   հաճախ էր մոլորվում Մոսկվայի կենտրոնում, իսկ մահից երկու օր առաջ դուրս է եկել տնից և անհետացել։ Նրան գտել են ոստիկանության աշխատակիցները Պրեոբրաժենսկայա հրապարակում՝ խելագարված վիճակում։ Մուրատովը մահացել է ինսուլտից  2004 թվականի դեկտեմբերի 10-ին,  մոսկովյան 68-րդ հիվանդանոցում։ Թաղված է Նիկոլո-Արխանգելսկի գերեզմանատանը։


== Ծանոթագրություններ ==
Ակին (լճակ)

Ակին, Գատը Գյոլ, լճակ Հայկական լեռնաշխարհում, Ակն քաղաքից հյուսիս-արևմուտք բարձունքի վրա։ 1,5-2 մետր խորությամբ և 10 կմ տարածությամբ ջրավազան է, որից առատորեն բխող ջուրը մեծ ձորով գահավիժում է ցած՝ հոսելով դեպի Եփրատ։ Լճակը սնում է Ակն քաղաքին և նրա հողատարածությունները։


== Ծանոթագրություններ ==
Գեղեցիկ հրաշքը

Գեղեցիկ հրաշքը (անգլ.՝ This Beautiful Fantastic), 2016 թվականին նկարահանված բրիտանական ռոմանտիկ դրամա ֆիլմ է, որի ռեժիսորը և սցենարի հեղինակը Սայմոն Աբուդն է։ Ֆիլմում նկարահանվել են Ջեսիկա Բրաունը Ֆինդլին, Թոմ Ուիլքինսոնը, Էնդրյու Սքոթը, Ջերեմի Իրվինը, Աննա Չանսելորը, Էյլին Դեյվիսը և Շեյլա Հանքոքը։ Հիմնական նկարահանումները սկսվել են Լոնդոնում 2015 թվականի հուլիսին։


== Սյուժե (դիպաշար) ==
Բելլան տարօրինակ աղջիկ է՝ յուրահատուկ անցյալով, ով աշխատում է գրադարանում և փորձում է գիրք գրել երեխաների համար։ Նա նաև ատում է բույսերին, բայց որպես իր տան պայմանագրի պայման՝ պետք է պահպանի այգի։ Նրա վարձատուին հայտնի է դառնում նրա՝ այգու նկատմամբ ունեցած արգահատանքի մասին և նրան տալիս է մեկ ամիս ժամանակ՝ կանաչապատման համար՝ սպառնալով դուրս հանել տանից։ Այս ընթացքում նա հարաբերություններ հաստատում իր բողոքող հարևանի, նրա խոհարարի և տնտեսվարի ու գյուտարարի հետ, ով այցելում է գրադարան։


== Դերերում ==
Ջեսիկա Բրաուն Ֆինդլի - Բելլա Բրաուն
Թոմ Ուիլքինսոն - Ալֆի Սթիֆենսոն
Էնդրյու Սքոթ - Վերնոն
Ջերեմի Իրվին - Բիլլի
Աննա Չանսելոր - Բրամբլ
Շեյլա Հենքոք - մայրապետ
Էյլին Դեյվիս - Միլի
Սիենա Փինոք - դպրոցական


== Արտադրություն ==
Հիմնական նկարահանումները սկսվել են Լոնդոնում 2015 թվականի հուլիսին


== Ծանոթագրություններ ==


== Արտաքին հղումներ ==
«Գեղեցիկ հրաշքը»(անգլ.) ֆիլմը Internet Movie Database կայքում
Գեղեցիկ հրաշքը(անգլ.) ֆիլմը Rotten Tomatoes կայքում
(8024) Ռոբերտուայթ

(8024) Ռոբերտուայթ (անգլ.՝ Robertwhite), աստերոիդ աստերոիդների գոտի ներքին մասում։ Հայտնաբերվել է 1991 թվականի մարտի 17-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,96711 ա. մ., առավելագույնը մոտենում է 1,853 ա. մ. հեռավորության վրա և հեռանում 2,0812 ա. մ.։ Արեգակի շուրջ մեկ ամբողջական պտույտ է կատարում 1007,72 երկրային օրվա ընթացքում, իր ուղեծրով շարժվելով միջինում 0,357241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8024) Ռոբերտուայթ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծիկունց

Ծիկունց, գյուղ Արևմտյան Հայաստանում, Էրզրումի վիլայեթի Սպերի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Լաեկվեռե

Անվան այլ կիրառումների համար տե՛ս՝ Լաեկվեռե (այլ կիրառումներ)Լաեկվեռե (էստ․՝ Laekvere), գյուղական ավան Էստոնիայի Լյաենե-Վիրումաա նահանգի Լաեկվեռե շրջանում։
2011 թվականի տվյալներով գյուղական ավանում բնակվում էր 444 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Զոյա Լազարյան

Զոյա Լազարյան Մանվելի (օգոստոսի 23, 1956, գյուղ Չլդրան (ԼՂՀ Մարտակերտի շրջան), հայ բժիշկ։


== Կենսագրություն ==
Ավարտել է Երևանի բժշկական ինստիտուտը (1980)։ 1981-1995 թվականներին աշխատել է Ստեփանակերտի քաղաքային պոլիկլինիկայում. 1993 թվականից՝ գլխավոր բժիշկ, 1995-1996 թվականներին, միաժամանակ՝ ԼՂՀ առողջապահության փոխնախարարի պաշտոնակատար 1996 թվականի հուլիս-նոյեմբերին՝ փոխնախարար, դեկտեմբերից 1997 թվականի հոկտեմբերը և 1997 թվականից։
Ղարաբաղյան պատերազմի տարիներին մասնակցել է վիրավոր ազատամարտիկների և խաղաղ բնակիչների բուժսպասարկման, զինադադաից հետո՝ առողջապահության համակարգի վերականգնման աշխատանքներին։
Դեմետրիոս Ֆալերցի

Դեմետրիոս Ֆալերցի (հին հունարեն՝ Δημήτριος Φαληρεύς, Demetrios Phalereus,մ. թ. ա. 350 կամ մ. թ. ա. 360, Phaleron և Հին Աթենք, Ատիկա, Հունաստան - մ. թ. ա. 283, Եգիպտոս)  հին հունական , աթենական պետական գործիչ և պերիոպաթետիկ  -փիլիսոփա , Թեոֆրաստի աշակերտ։
Մ․ թ․ ա․317 թվականից մինչև 307 թվականները եղել է Աթենքի լիակատար տիրակալը , վայելել մակեդոնական տիրակալ Կասսանդրայի հովանավորությունը ։ Իշխանության ժամանակ շատ բան է արել քաղաքի բարգավաճման համար ։ Երբ Դեմետրիուս Պոլիորկետուսը սկսեց մարտահրավեր նետել քաղաքում մակեդոնացիների իշխանությանը, նա ստիպված եղավ հեռանալ Աթենքից ։ 297 թվականից եղել է Պտղոմեոս ৷ Սոտերայի պալատում ։ Պլուտարքոսի խոսքերով , նա նա ստացել է պալատական կարևոր կոչում և եղել է  «առաջինը Պտղոմեոսի ընկերների մեջ» ։ Ալեքսանդրիայի և Մուսեոնի գրադարանի հիմնադիրներից մեկը ։ Ըստ Դիոգենես Լաերտացու՝ հավաքել և գրի է առել Եզոպոսի առակները ։
Դեմետրիուսը եղել է  բեղմնավոր  գրող գիտելիքների ամենատարբեր ոլորտներում ։ Դիոգենես Լայերտացին (V դար, 75 թվականից մինչև 85 թվական)  տվել է նրա 45 ստեղծագործությունների ցանկը ։
Դեմետրիուս Ֆալերցուն երբեմն շփոթում են հրեա հելլենիստական պատմիչ և աստվածաբան Դեմետրիուս Խրոնոգրաֆի հետ (մեր թվարկությունից առաջ ॥৷ դար) ։


== Ծանոթագրություն ==


== Արտաքին հղումներ ==
«Դեմետրիուս Ֆալերսկի» в Новой философской энциклопедии на сайте ИФ РАН.
О Гл. редакция: Л. Ф. Ильичёв, П. Н. Федосеев, С. М. Ковалёв, В. Г. Панов Деметрий фалерский // Философский энциклопедический словарь. — М.: Սովետական հանրագիտարան. — 1983. dic.academic.ru. կայքէջ։
Ուսորա (համայնք)

Անվան այլ կիրառումների համար տե՛ս՝ Ուսորա (այլ կիրառումներ)Ուսորա համայնք (բոս․՝  և խորվ.՝ Opština Usora, սերբ.՝ Општина Усора), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Ուսորա քաղաքը։


== Բնակչություն ==


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Ուսորա համայնքի պաշտոնական կայքէջ Archived 2019-08-02 at the Wayback Machine. (բոսն.)
Ալպինիա

Ալպինիա  (լատ.՝ Alpinia)՝ Տերևային բույսերի ցեղ իմբիրայինների ընտանիքից (Zingiberaceae): ներառում է մոտ 240 տեսակ, աճում են Ասիայի և Օվկիանիայի արևադարձային և մերձարևադարձային գոտիներում։ Ցեղը անվանվել է ի պատիվ իտալացի XVII դարի բուսաբան Prospero Alpini-ի։
ԴՆԹ հետազոտությունները ցույց տվեցին, որ Ալպինիայի ցեղատեսակը բազմաֆիլ է։ Նա ներկայացված է վ խմբերով, որոնք բացահայտվել են Alpinieae-ի կողմից, որը չի համապատասխանում Սմիթի ծննդյան դասակարգմանը։ Այն հետագա հետազոտության կարիք ունի։


== Օգտագործումը ժողովրդական բժշկության մեջ ==
Առավել լայն կիրառում ունի Alpinia galanga-ն, որի ֆունկցիաները և համը նման են Kaempferia galanga-ի։

Կոճղարմատն օգտագործվում է թուրմեր պատրաստելու համար, որն էլ օգտագործվում է մաշկի սնկային հիվանդությունների դեմ։
Օգտագործվում է նաև ներս ընդունելու, նյութափոխանակության լավացման համար, աղիքային հիվանդությունների դեմ պայքարելու համար, դիաբետի երկրորդ տիպի, բրոնխիտի, ռևմատիզմի ժամանակ։


== Տեսակներ ==
Գոյություն ունի մոտ 240 տեսակ.
Առավել տարածվածներն են`

Alpinia abundiflora
Alpinia caerulea
Alpinia conchigera
Alpinia emaculata
Alpinia galanga
Alpinia javanica
Alpinia luteocarpa
Alpinia mutica
Alpinia nutans
Alpinia officinarum
Alpinia petiolata
Alpinia purpurata
Alpinia rafflesiana
Alpinia siamensis
Alpinia vittata
Alpinia zerumbet


== Գրականություն ==
Smith, R.M. Alpinia (Zingiberaceae): a proposed new infrageneric classification(անգլ.) // Edinburgh Journal of Botany. — 1990. — Т. 1. — № 47. — С. 37.
W. John Kress, Ai-Zhong Liu, Mark Newman and Qing-Jun Li The molecular phylogeny of Alpinia (Zingiberaceae): a complex and polyphyletic genus of gingers(անգլ.) // American Journal of Botany. — 2005. — № 92. — С. 167—178.


== Աղբյուրներ ==

«Альпиния»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Պոդգորոդնոե (գյուղ, Լյուբոմլի շրջան)

Անվան այլ կիրառումների համար տե՛ս՝ ՊոդգորոդնոեՊոդգորոդնոե (ուկրաիներեն՝ Підгоро́дне), գյուղ Ուկրաինայի Վոլինի մարզի Լյուբոմլի շրջանում։ Հիմնադրվել է 1510 թվականին։
2001 թվականի տվյալներով Պոդգորոդնոե գյուղում բնակվում էր 389 մարդ։ Բնակավայրը զբաղեցնում է 1,38 կմ² տարածք։ Բնակչության խտությունը կազմում էր 281,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արկածախնդրություն

Արկածախնդրություն , մարդկանց վարք, գործողություն, որ բնութագրվում է հանուն արագ օգուտ ստանալու ՝ անսկզբունք վտանգավոր գործելակերպով։


== Արկածախնդրությունը քաղաքականության մեջ ==
Արկածախնդրություն քաղաքականության մեջ ՝ քաղաքական գործիչների անսկզբունքային, չմտածված քայլեր, որ կատարվում են հեշտ հաջողության հասնելու համար։ Նման մտածելակերպի հիմքում ընկած է իրական քաղաքական վիճակի անտեսումը, քաղաքական իրավիճակների լուրջ կանխատեսման նկատմամբ արհամարհանքը և այնընդունակությունը։


=== Քաղաքական արկածախնդրության հետևանքները ===
Քաղաքական արկածախնդրությունը մեծ վտանգ է ներկայացնում և որպես կանոն դատապարտված է անհաջողության։ Այն հանգեցնում է հասարակական-քաղաքական իրավիճակի, տնտեսության ապակայունացմանը, վտանգում է ժողովրդի ու երկրի ապագան, կարող է ունենալ այլ բացասական հետևանքներ։


== Աղբյուրներ ==
Հայկական Սովետական Հանրագիտարան, հատոր 1-12, 1974-1986 թթ, Երևան
Է․ Աղայան «Արդի հայերենի բացատրական բառարան», հատոր 1-2, 1976 թ, Երևան
А․ Б. Барихин "Большой юридический словарь", 2002 թ, Москва
Դուռը (ֆիլմ)

Դուռը (հունգ.՝ Az ajtó), 2012 թվականին թողարկված, հունգարական արտադրության անգլիալեզու գեղարվեստական կինոնկար։ Ռեժիսորը Իշտվան Սաբոն է, գլխավոր դերերերի կատարմամբ հանդես են եկել Մարտինա Գեդեկն ու Հելեն Միրենը։ Ֆիլմը նկարահանվել է Մագդա Սաբոյի՝ նույն վերնագիրը կրող ինքնակենսագրական վեպի հիման վրա և պատմում է վիպագիր հերոսի ու նրա էքսցենտրիկ տնային տնտեսուհու հարաբերությունների մասին, որոնք ծավալվում ու զարգանում են 1970-ական թվականների սկզբների Հունգարիայում։
Կինոնկարը իրավունք է նվաճել մասնակցելու Մոսկվայի 34-րդ միջազգային կինոփառատոնին ներկայացված ֆիլմերի մրցույթին։ Մասնակցել է նաև 2012 թվականի նոյեմբերին Լոս Անջելեսում անցկացված հունգարական ֆիլմերի փառատոնին և արժանացել հանդիսատեսի մրցանակին։


== Դերակատարումներ ==
Հելեն Միրեն - Էմերենս
Մարտինա Գեդեկ - Մագդա
Կարոլի Էպերիես - Տիբոր
Գաբոր Կոնց - սպա
Էնիկո Բյորչյոկ - Սուտու
Ագի Շիրտես - Պոլետ
Էրիկա Մարոժան - Էվա (Էվիկե) Գրոսման
Իլդիկո Տոտ - բժշկուհի
Մարի Նագի - Ադել
Պետեր Անդորայի - միսթր Բրոդարիքս


== Ծանոթագրություններ ==


== Արտաքին հղումներ ==
The Door(անգլ.) ֆիլմը Internet Movie Database կայքում
Dirk Weitz: Und die Putzfrau fegt die Geschichte zusammen. In: Die Welt. 5. April 2012
Helen Mirren: Here she comes, Vorschau und Interview
Սրխավենդի և շրջակա գյուղերի ազատագրում

Սրխավենդի և շրջակա գյուղերի ազատագրում, ռազմական գործողություն Արցախի Մարտակերտի շրջանում։ Տեղի է ունեցել 1992 թվականի մարտի 12-ին։ Գործողությանը (ընդհանուր հրամանատար՝ Ռ. Գզողյան) մասնակցել են «Ազատագրական բանակի» «Արցախ-ճակատ» ջոկատը (հրամանատար՝ Վ. Բալայան), ԻՊՈՒ առաջին վաշտը (հրամանատար՝ Ա. Ղույան), հինգերորդ վաշտը (հրամանատար՝ Դ. Առուշանյան), Ղազանչիի ինքնապաշտպանական ջոկատը (հրամանատար՝ Թ. Առստամյան), դիվերսիոն հետախուզական խումբը, «ԶՀԿ 234» մարտական մեքենայի հաշվարկը (հրամանատար՝ Ա. Եսայան), հրետանային (3 հաուբից և 3 ականանետ) մարտկոցը (հրամանատար՝ Ա. Լիսենկո). ՀՀ կամավորական խմբեր և ջոկատներ։ 1988 թվականից Սրխավենդում և շրջակա գյուղերում տեղակայված հակառակորդի զինված կազմավորումները շրջափակել էին Մարտակերտ-Կիչան-Ստեփանակերտ ռազմավարական ավտոճանապարհը, պարբերաբար հարձակվել Կիչան, Ղազանչի, Գյուլաթաղ, Ջանյաթաղ և այլ գյուղերի վրա, իսկ 1991 թվականից՝ նաև պարբերաբար հրթիռահրետակոծել այդ գյուղերը։
Մարտի 11-ի գիշերը հայկական դիվերսիոն խմբերը թափանցել են Սրխավենդ, հրդեհել հենակետերի վերածված մի քանի տներ, խուճապ առաջացրել թշնամու շարքերում, իսկ մարտի 12-ին հայկական կազմավորումները լայն ճակատով գրոհել և ճնշել են հակառակորդի կրակակետերն ու ազատագրել Սրխավենդ, Մանիքլու, Խաթունբեյլի, Բաշգյուներյփյա, Օրթափայա և այլ գյուղեր։
Ռազմական գործողությունից հետո ամրապնդվել է Մարտակերտի շրջանի հարավարևելյան սահմանագիծը, ապահովվել Մարտակերտ-Ստեփանակերտ ավտոճանապարհի Կիչան-Խաչենագետի կամրջի հատվածի անվտանգությունը, առգրավվել մեծ քանակությամբ ռազմամթերք։
Անաստասիևսկայա

Անաստասիևսկայա (ռուս.՝ Анастасиевская), ստանիցա Ռուսաստանի Դաշնության Կրասնոդարի երկրամասի Սլավյանսկի շրջանի կազմում։
Բնակչությունը 2002 թվականին գրանցված տվյալներով կազմում էր 11061 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
What Difference Does It Make?

«What Difference Does It Make?», բրիտանական The Smiths խմբի երգ (1984)։ Երգի տարբերակը գտնվում է խմբի համանուն The Smiths ալբոմում։
Մորիսսեյը նշել է, որ երգը իր ամենաչսիրելի երգերի շարքում է գտնվում։ Ինչևէ, այն դարձել է խմբի ամենաճանաչելի երգերից՝ զբաղեցնելով 12-րդ հորիզոնականը Մեծ Բրիտանիայում։


== Նկարազարդում ==
Երգի կազմը մի լուսանկար է, որը վերցվել է «The Collector» ֆիլմից՝ հիմնված Ջոն Ֆոուլսի նովելի վրա։ Փաստորեն վերնագիրը կարող է կապ լինել ֆիլմից մի տողի հետ՝ «Ի՞նչ կապ ունի մի նմուշը ամբողջ տեսակի հետ»։ Թերենս Շտամպը չէր թույլատրում օգտագործել օրիգինալ կադրը։ Օրիգինալ կադրն օգտագործելու փոխարեն խմբի երգիչ Մորիսսեյը կրկնօրինակում է նկարը՝ պահելով բաժակով կաթը (օրիգինալի քլորոֆորմի փոխարեն)։


== Տեսահոլովակ ==
«What Difference Does It Make» երգը թողարկվել է առանց ուղեկից տեսահոլովակի։ Խոսելով Թոնի Ֆլետչերի հետ The Tube-ով՝ Մորիսսեյը նշել է, որ տեսախանութը մի բան է, որը «շատ արագ է մեռնում», և նա ուզում էր «դրա վերջը տալ»։


== Երգացանկ ==
What Difference Does It Make? (3։25)
Back to the Old House (3։04)


=== Օրիգինալ կանաչ կցորդիչում ===
"What Difference Does It Make?" (3։50)
"Back to the Old House" (3։04)
"These Things Take Time" (2։20)


== Անձնակազմ ==
Մորիսսեյ՝ վոկալիստ
Ջոննի Մար՝ կիթառ, ստեղնաշարային գործիքներ
ԷՆդի Րյուկ՝ բաս կիթառ
Մայք Ջոյս՝ հարվածային գործիքներ


== Արտաքին հղումներ ==
Երգի բառերը Archived 2015-09-19 at the Wayback Machine.
Ռաննակյուլա (գյուղ, Լաիմյալա շրջան)

Անվան այլ կիրառումների համար տե՛ս՝ ՌաննակյուլաՌաննակյուլա (էստ․՝ Rannaküla), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռգան

Ռգան (վրաց.՝ რგანი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 750 մետր բարձրության վրա։ Շրջկենտրոն Ճիաթուրայից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1316 մարդ։


== Ծանոթագրություններ ==
Սուրբ Հովհաննես եկեղեցի (Կրզեն)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես եկեղեցի, Հայ առաքելական եկեղեցու տաճար Մեծ Հայքի Ուտիք նահանգի Տավուշ գավառի Կրզեն գյուղում (այժմյան Ադրբեջանական Հանրապետության Թովուզի շրջանում)։
19-րդ դարի վերջում Կրզեն այցելած Մակար եպիսկոպոս Բարխուդարյանցը վկայում է, որ գյուղի տարածքում պահպանվել են գյուղատեղիի, գերեզմանոցի ու հիմնավեր եկեղեցու մնացորդներ։
Ադրբեջանում այս եկեղեցին հայտարարված է իբր «աղվանական» և տարբեր աղբյուրներում թվագրվում է 10-րդ, 12-րդ կամ էլ 14-րդ դարերով։


== Տես նաև ==
Կրզեն
Տավուշ գավառ


== Ծանոթագրություններ ==
Չիկլիգաստա (դեպարտամենտ)

Չիկլիգաստա  (իսպ.՝ Departamento de Chicligasta), դեպարտամենտ Արգենտինայում, Տուկուման պրովինցիայի կազմում։ Բնակչությունը՝ 75,1 հազար մարդ։ Բնակչության խտությունը՝ 59,3 մարդ/կմ2։ Վարչական կենտրոնը Կոնսեպսոնն է։


== Աշխարհագրություն ==
Դեպարտամենտը գտնվում է Տուկուման պրովինցիայի արևելքում։ Սահմանակից է՝

հյուսիսում՝ Մոնտերոս դեպարտամենտին,
արևելքում՝ Սիմոսա դեպարտամենտին,
հարավում՝ Րիո Չիկո դեպարտամենտին,
արևմուտքում՝ Կաըամարկա դեպարտամենտին


== Խոշորագույն բնակավայրեր ==
Տոռացո

Տոռացո  (իտալերեն՝ Torrazzo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 188 մարդ (2008)։ Բնակչության խտությունը՝ 38 մարդ/կմ²։ Տարածքը կազմում է 5 կմ²։ Փոստային ինդեքս՝ 13050։ Հեռախոսային կոդ՝ 015։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Ազատ-մխոցավոր գազագեներատոր

Ազատ-մխոցավոր գազագեներատոր, գազի մեխանիկական գեներատոր։ Ծառայում է գազային տուրբինն աշխատանքային գազով ապահովելու համար և գործում է ազատ-մխոցավոր շարժիչների սկզբունքով։ Վերջիններն ուղղակի գործողության անլիսեռ շարժիչներ են, որոնց մեջ մեխանիկական էներգիան հաղորդվում է ազատ շարժվող մխոցների օգնությամբ, առանց շուռտվիկաշարժաթևային մեխանիզմի։


== Աշխատանքի սկզբունք ==
Աշխատանքի սկզբունքը հետևյալն է, երբ գազագեներատորի գլանում շարժվող մխոցները, խիստ սեղմման ենթարկելով այնտեղ գտնվող օդը, հասցնում են գլխի միջին մասը, բոցամուղից սրսկվում է վառելիքը և ինքնաբոցավառվում։ Այրման ընդարձակվող արգասիքների ճնշման տակ մխոցները միմյանցից հեռանում են. այդ պահին թարմ օդը ներածման փականներով ներծծվում է կոմպրեսորային գլան։
Թափարգելային տարածությունում սեղմման ենթարկված օդը մխոցներին ստիպում է շարժվել դեպի ետ՝ գազագեներատորի գլանի կենտրոնը, որի ժամանակ կոմպրեսորային գլանում սեղմվող օդը բացում է մղման փականները և փչահարման պատուհաններով անցնում գազագեներատորի գլան։ Տեղի է ունենում վերջինի փչահարումն ու լիցքավորումը կոմպրեսորային գլանում սեղմված օդով։ Այրման արգասիքները գազագեներատորային գլանից անցնում են գազային տուրբին։ Դրանից հետո աշխատանքային տակտը նորից կրկնվում է։
Ազատ-մխոցավոր գազագեներատորի գազատուրբինի հետ մեկտեղ կազմում է համակցված ջերմաուժային տեղակայում և կարող է զարգացնել 400-6000 կվտ հզորություն (ընդհանուր օ.գ.գ.՝ 40–45%)։ Աշխատում է գազային կամ հեղուկ (մազութ, սոլյարային յուղ են) վառելանյութերով։


== Կիրառում ==
Օգտագործվում է շարժական էլեկտրակայաններում՝ էլեկտրական էներգիա ստանալու համար, ինչպես նաև երկաթուղային, ջրային և ավտոմոբիլային տրանսպորտում, պոմպակայաններում՝ որպես ուժային տեղակայում։ ՀԽՍՀ-ում ազատ-մխոցավոր գազագեներատորների ուսումնասիրման և նոր կառուցվածքների նախագծման հարցերով զբաղվում է Կոմպլեքսային էլեկտրասարքավորման համամիութենական գիտահետազոտական ինստիտուտը (Երևան)։


== Գրականություն ==
Մկրտումյան Է. Ա. և Թերզյան Ա. Վ., Ազատ մխոցային շարժիչներ, Ե., 1960։
Գրոսոսթհայմ

Գրոսոսթհայմ (գերմ.՝ Großostheim), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 16 358 մարդ (ըստ 2010 թվականի դեկտեմբերի 31-ի)։ Տարածքը կազմում է 44,31 կմ²։ Պաշտոնական կոդ՝ '09 6 71 122։


== Ծանոթագրություններ ==


== Արտաքին հղումներ ==
Պաշտոնական էջ
Շևչենկովո (գյուղ, Բառի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Շևչենկովո գյուղում բնակվում էր 491 մարդ։ Բնակավայրը զբաղեցնում է 1344 կմ² տարածք։ Բնակչության խտությունը կազմում էր 365,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրալովկա (Նեկլինովսկի շրջան)

Մուրալովկա (ռուս.՝ Мураловка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Նոսովսկի գյուղական համայնքի կազմի մեջ։
Կատուն և ծաղրածուն (մուլտֆիլմ)

«Կատուն և ծաղրածուն», խորհրդային մուլտիպլիկացիոն ֆիլմ, որը նկարահանվել է 1988 թվականին՝ ռեժիսոր Նատալյա Գոլովանովայի կողմից։


== Սյուժե ==
Մուլտֆիլմը նկարահանված է ծաղրական ոճով, պատմում է երկար տարիներ կրկեսում աշխատած և իր կյանքում շատ բան տեսած ծեր ծաղրածուի և տարբեր առարկաների վերածվող կախարդական կատվի մասին։ Մուլտֆիլմում ներկայացվում է հերոսների և նրանց բնավորության միջև լարված պայքար․ մի կողմում քաղաքավարի, հեզ ու փորձառու տարեց ծաղրածուն է, մյուս կողմում` միամիտ, կռվարար և և հաճախ կոպիտ կատուն։ Այս ամենն ավարտվում է նրանով, որ կատուն վերածվում է տղայի։
Կատու-Նիկոլայ Կարաչենցով.Ծաղրածու-Վսևոլոդ Լարիոնավ


== Հեղինակներ ==
Նկարիչներ-Ա. Գորևա, Ե. Գագարինա, Մ. Իգնատենկո, Յուլյա Սոմինա, Մ. Ալեքսանդրովա, Ն. Նազարովա
Ռեժիսորի օգնական-Լ. Մոռոզովա
Մոնտաժող-Ի․ Գերասիմովա
Խմբագիր-Տ. Պապորովա
Նկարահանող խմբի տնօրեն-Օ. Խրուլևա


== Վերաթողարկում DVD ձևաչափով ==
Մուլտֆիլմը բազմիցս թողարկվել է DVD ձևաչափով, մուլտֆիլմերի «Ռուսական անիմացիայի վարպետներ․ չորրորդ թողարկում» և «Կատուներ» («Սոյուզմուլտֆիլմ») հավաքածուներում։


== Ծանոթագրություններ ==


== Արտաքին հղումներ ==
«Кот и клоун»(անգլ.) ֆիլմը Internet Movie Database կայքում
Կուպավա

Կուպավա (ռուս.՝ Купава), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Կարդաիլ գետի ձախ ափին՝ 77 կմ հեռավորության վրա։ Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  05010200412107000007750
Հիդրոլոգիական ուսումնասիրությունների կոդը - 107000775
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալաղա Հասանով

Ալաղա Հաջի Սուլեյման օղլի Հասանով (ադրբ.՝ Əlağa Hacı Süleyman oğlu Həsənov, 1871, Բաքու, Ռուսական կայսրություն - մարտի 18, 1933(1933-03-18), Բաքու, ԱԽՖՍՀ, ԽՍՀՄ), Ադրբեջանի պետական և քաղաքական գործիչ, Ադրբեջանի Ժողովրդավարական Հանրապետության ֆինանսների նախարար;


== Կենսագրություն ==
Ա. Հասանովը ծնվել է 1871 թվականին, Բաքվում։ Ավարտել է Բաքվի առևտրային դպրոցը։ Ալաղա Հասանովը սովորել է թուրքերեն, արաբերեն, պարսկերեն և ռուսերեն լեզուներ։ Ա.Հասանովը ընտրվել է Քաղաքի Դումայի անդամ։ Նա օժանդակել է «Նաշրի-Մառիֆ» ընկերության ստեղծմանը և գործունեությանը։ Նա նաև ներդրում է ունեցել Բաքվում ջրատարի կառուցման, կոյուղու ցանցի կառուցման և ծովափնյա այգու կառուցման գործում։ Եղել է Ազգային մուսուլմանական խորհրդի ժամանակավոր գործադիր կոմիտեի անդամ (1918)։ Հասանովը ընտրվել է Ադրբեջանի պառլամենտի անդամ, որը բացվեց Բաքվում 1918 թվականի դեկտեմբերի 7-ին։
Հասանովը եղել է ֆինանսների փոխնախարարի պաշտոնում ՝ 1918 թվականի դեկտեմբերի 26-ից մինչև 1919 թվականի մարտի 14-ը։ Հետագայում նա ծառայել է որպես նախարար։ 1919 թվականի սեպտեմբերի 30-ին Ա.Հասանովի գլխավորությամբ Ադրբեջանի պետական բանկը սկսել է իր գործունեությունը Բաքվում։ Բանկի մասնաճյուղերն է կազմակերպվել Գյանջայում, Շամախիում, Լանքորանում և այլ քաղաքներում։ 1919 թվականի դեկտեմբերից ի վեր Ա.Հասանովը աշխատել է որպես Ադրբեջանի պետական բանկի ղեկավար։
Ա.Հասանովը մահացել է 1933 թվականի մարտին Բաքվում։


== Ծանոթագրություններ ==
Սուխայա Օրչա

Սուխայա Օրչա (ռուս.՝ Сухая Орча), գյուղ Ռուսաստանի Տվերի մարզի Ռժևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ազդրոսկր

Ազդրոսկր (լատ.՝ femur, os femoris), մարդու մարմնի խողովակաձև ամենամեծ ոսկրը։ Մարմինն ունի գլանաձև տեսք և առջևում ինչ-որ չափով ուռուցիկ է, նրա հետևի մակերեսի երկայնքով ձգվում է անհարթ գիծ (linea aspera), որը ծառայում է մկանների կպման համար։ Մարմինը ներքևի մասում լայնանում է։
Մոտակա ծայրի վրա գտնվում է ազդրոսկրի գլուխը (caput femoris), որն ունի հոդային մակերևույթ, որը ծառայում է կոնքոսկրի հետ հոդավորվելու համար։ Գլխի մակերևույթի մեջտեղում կա փոսիկ։ Գլուխը ոսկրի մարմնին միացված է լավ արտահայտված վզիկով (collum femoris), որը ազդրոսկրի մարմնի երկայնական առանցքի հետ առաջացնում է մոտավորապես 130 ° անկյուն։ Վզիկի և մարմնի սահմանում կան երկու` վերին և ստորին ոսկրային հզոր թմբեր, որոնք կոչվում են տամբիոններ։ Մեծ տամբիոնը (trochanter major) տեղակայված է կողմնայնորեն` մարմնի վերին ծայրում, նրա` դեպի վզիկը դարձած միջային երեսին տամբիոնային փոսն է (fossa trochanterica): Երկու տամբիոնները միմյանց են միանում դիմացից միջտամբիոնային գծով (linea intertrochanterica), իսկ հետևից լավ արտահայտված միջտամբիոնային կատարով (crista intertrochanterica): Այս փոսն ու կատարը ծառայում են մկանների կպման համար։
Ազդրոսկրի մարմինը (corpus femoris) ծռված է դեպի առաջ, նրա առաջային մակերեսը հարթ է, իսկ հետին մակերեսի երկայնքով անցնում է անհարթ գիծը (linea aspera), որը բաժանվում է միջային ու կողմնային շուրթերի։ Մարմնի մեջտեղում շուրթերը սերտ հարում են միմյանց, իսկ դեպի վեր ու վար նրանք հեռանում են իրարից։ Դեպի վեր կողմնային շուրթը հաստանում է, գոյացնում է հետույքային թմբկությունը (tuberositas glutea), որը երբեմն նաև անվանում են երրորդ տամբիոն (trochanter tertius)։ Միջային շուրթը, շարունակվելով վեր, դառնում է կտինային գիծ (linea pectinea)։ Դեպի ներքև շրթերն աստիճանաբար հեռանում են միմյանցից` սահմանափակելով եռանկյունաձև ծնկափոսային մակերեսը (հարթակը) (facies poplitea)։
Ազդրոսկրի մարմնի հեռակա ծայրը լայնանալով գոյացնում է երկու խոշոր կոճեր՝ միջային և կողմնային (condylus medialis et lateralis), որոնց միջև հետևի կողմից գտնվում է միջկոճային փոսն է (fossa intercondylaris)։ Կոճերն ունեն հոդային մակերևույթներ, որոնք նախատեսված են ոլոքին ու ծնկոսկրին միանալու համար։ Յուրաքանչյուր կոճի կողմերում` հոդամակերեսւց վեր, տեղակայված է համապատասխան վերկոճը (epicondylus medialis et epicondylus lateralis)։


== Մկաններ ==
Ազդրոսկրին միանում են հետևյալ մկանները

Հետույքային մկանները (լատ. musculus gluteus),
Տանձաձև մկանը (լատ. musculus piriformis),
Ազդրի առբերիչ մկանները (լատ. musculus adductor),
Վերին և ստորին երկվորյակ մկաններ (լատ. musculus gemellus superior et inferior)
Կտինային մկանը (լատ. musculus pectineus),
Նազելի մկանը (լատ. musculus gracilis),
Ազդրի երկգլուխ մկանը (լատ. musculus biceps femoris),
Կիսաջլակազմ մկանը (լատ. musculus semitendinosus),
Կիսաթաղանթակազմ մկանը (լատ. musculus semimembranosus),
Ազդրի քառագլուխ մկանը (լատ. musculus quadriceps femoris),
Քառակուսի մկանը (լատ. musculus quadratis femoris),
Զստագոտկային մկանը (լատ. musculus iliopsoas):


== Լրացուցիչ նկարներ ==

		
		
		
		
		


== Տես նաև ==
Մարդու կմախք
Ազդր


== Ծանոթագրություններ ==


== Գրականություն ==
Сапин М. П. Анатомия человека. Том 1.
Анатомия человека. Учебник для институтов физической культуры.
Բուլղարիայի կանաչների կուսակցություն

Բուլղարիայի կանաչների կուսակցություն (բուլղար․՝ Политическа партия Зелените), բուլղարական քաղաքական կուսակցություն, որը հիմնադրվել է 2008 թվականին։ Կուսակցական գլխավոր շտաբը գտնվում է Բուլղարիայի մայրաքաղաք Սոֆիայում։


== Պատմություն ==
Բուլղարիայի կանաչների կուսակցությունը հիմնադրվել է 2008 թվականին, որպես ոչ կառավարչական կազմակերպություն։ Վերջինիս անդամների աշխատանքի ոլորտներն են շրջակա միջավայրի պահպանությունը, համընդհանուր իրավունքների երաշխիքները և մարդակենտրոնությունը։
Հասարակական կազմակերպությունը քաղաքական կուսակցություն դարձել է միայն որոշակի լիազորությունների շրջանակ ստանալու և ազդեցություն ունենալու համար։ Կուսակցության կարևորագույն մոտիվացիաներն են Բուլղարիայի Հանրապետության տարբեր քաղաքական համակարգերի թերությունների քննադատությունը, այդ թվում՝ համատարած կոռուպցիայի, ժողովրդավարական վերահսկողության բացակայության և պետական կառույցների անվճռականության քննադատությունը։
Քաղաքական կուսակցությունն իր անդրանիկ նիստը գումարել է 2008 թվականի մայիսին Բուլղարիայի մայրաքաղաքում՝ Սոֆիայում։ Հետագա երեք ամիսների ընթացքում կուսակցության շարքերը համալրել են ավելի քան 6000 անդամներ։ Համաձայն կուսակցության կանոնադրության՝ քաղաքական ուժն ունի երեք համանախագահներ, որոնք ունեն հավասար իրավունքներ։


== Ընտրությունների վիճակագրություն ==


== Տես նաև ==
Հայաստանի կանաչների միություն


== Ծանոթագրություններ ==


== Արտաքին հղումներ ==
Բուլղարիայի կանաչների կուսակցության պաշտոնական կայքը (բուլղ.)
Կազմակերպության և կուսակցության ծրագրային կազմավորումները Archived 2016-03-04 at the Wayback Machine.
Բուլղարիայի «Կանաչներ» կուսակցությունը Archived 2016-03-04 at the Wayback Machine.
Բելոզերսկոե (գյուղ, Բելոզյորսկի շրջան)

Բելոզերսկոե (ռուս.՝ Белозерское), գյուղ Ռուսաստանի Կուրգանի մարզի Բելոզյորսկի շրջանի կազմում։
Բնակչությունը 2002 թվականին գրանցված տվյալներով կազմում էր 4465 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայքլ Մենդո

Մայքլ Մենդո (անգլ.՝ Michael Mando, հուլիսի 13, 1981(1981-07-13), Քվեբեկ քաղաք, Կանադա), կանադացի դերասան, գրող, ռեժիսոր և երգիչ։ 
Մենդոյի մարմնավորած առավել հայտնի կերպարներն են Նաչո Վարգան «Ավելի լավ է զանգեք Սոլին» (2015-2022) հեռուստասերիալից, Վաաս Մոնտենեգրոն «Far Cry» խաղաշարից (2012-2021), Վիկ Շմիդտը «Խավարի երեխա» (2013–2014) գիտաֆանտաստիկ հեռուստասերիալից, ինչպես նաև Մակ Գարգանը Marvel-ի կինեմատոգրաֆիական տիեզերքից


== Ծանոթագրություններ ==


== Արտաքին հղումներ ==
Էջը IMDb.com կայքում(անգլ.)